Държавен вестник, бр. 44, 2011 г., стр. 72

СТР.  72	
Д Ъ Р Ж А В Е Н  В Е С Т Н И К 	
БРОЙ  44
3.2. Чрез административни мерки и експертни 
дейности, в рамките на професионалните ком­
петентности на командния състав, психолозите, 
медицинските органи, органите за връзки с об­
ществеността и други привлечени специалисти.
4. Постояннодействащите комисии провеж­
дат периодични заседания, както и в случаи 
на критични инциденти, за които се изготвят 
протоколи, утвърдени от командира/началника 
на съответното военно формирование/структура:
4.1. На заседанията си постояннодействащите 
комисии привличат по график преките коман­
дири от военното формирование (командири на 
роти и взводове), които да представят случаи, и 
военнослужещи, проявяващи рисково поведение.
5. Комисиите изготвят утвърдени от команди­
ра/началника на съответното военно формиро­
вание/структура годишен план за дейността си, 
актуализиран списък и график за работа с воен­
нослужещите, проявяващи рисково поведение.
6. За методическа помощ постояннодейст­
ващите комисии за превенция на рисковото 
поведение на военнослужещите се обръщат 
към психолозите от щабовете на видовете въ­
оръжени сили, с които да осъществяват пряко 
взаимодействие.
7. Центърът по психично здраве и превенция 
оказва експертна помощ на комисиите за превен­
ция на рисковото поведение на военнослужещите 
по тяхна заявка.
8. Постояннодействащите комисии изготвят 
и изпращат до щаба на вида въоръжени сили 
периодични доклад-анализи за състоянието и 
взетите мерки по отношение на рисковото по­
ведение в съответното формирование.
Приложение № 16
към чл. 60
Оценка на психосоциален климат във воен­
ните формирования
Психосоциалният климат (ПСК) се определя 
като колективно възприятие на относително 
стабилните вътрешни аспекти на организаци­
ята така, както се преживяват и се описват от 
нейните членове.
Целта на оценката на ПСК е да се оптимизират 
командно-лидерските практики по изграждане, 
поддържане, подобряване и развитие на ефектив­
ността във военното формирование/структура.
Профилни области на ПСК.
Командно-лидерски практики на различните 
йерархични нива във военните формирования.
Отразяват качеството на командно-лидерския 
стил и отношението на колегите и подчинените 
им военнослужещи към съответното командно 
ниво – яснота, коректност и ресурсна обезпе­
ченост на заповедите, процедурите по контрол 
и отчитането на изпълнението на поставените 
задачи, отвореност на командирите към кон­
структивни предложения.
Мотивиращи подходи за повишаване на реда, 
дисциплината и ефективността.
Честота на използването на награди при 
добро изпълнение на задачите. Адекватност на 
наказанията при нарушение и/или неизпълнение 
на задачите. Достъпност на командирите във 
военното формирование за военнослужещи, же­
лаещи да поставят различни проблеми. Спазване 
на уставните изисквания за военна вежливост 
и уважение.
Политика на кадрово развитие.
Наличие на обвързаност между ефективното 
изпълнение на задачите от страна на военнослу­
жещите и перспективите за кадрово развитие. 
Степен на удовлетвореност от наличието на 
подобни практики във военното формирование/
структура. Степен на удовлетвореност от атес­
тационните процедури.
Сплотеност на формированието (по хоризон­
тала или вертикала) и взаимоотношения между 
военнослужещите.
Взаимно уважение, вътрешна увереност и 
доверие между военнослужещите. Липса на 
„тормоз“ от страна на командирите, както и 
липса на подобна „практика“ между всички 
военнослужещи. Ефективни стратегии за спра­
вяне на командирите с възникнали проблеми 
във взаимоотношенията в рамките на военното 
формирование.
Удовлетвореност от работата като фактор за 
ефективно изпълнение на задълженията.
Заинтересованост на военнослужещите от 
работата, която вършат, и степен на възприема­
не на нейната полезност и смисленост. Степен 
на задоволяване на материалните и духовните 
потребности на военнослужещите.
Носене на службата от дежурните длъжност­
ни лица.
Изпълнение на функционалните задължения.
Ниво на безопасност на войнския труд.
Спазване на инструкциите и правилата за 
безопасност. Наличие/липса на трудови злопо­
луки и извънредни произшествия.
Наличие на значителна обща заболеваемост.
Повишено количество трудозагуби.
Качество на професионалната подготовка.
Качество на физическата, специалната, бой­
ната и тактическата подготовка във военното 
формирование. Ефективност и целесъобразност 
на планираните и осъществявани от командирите 
задачи и мероприятия. Съобразност на плани­
раните активности както с целите и задачите 
на съответното военно формирование, така и 
с наличните времеви, финансови, материално-
технически и човешки ресурси.
Качество на логистичното осигуряване.
Материално-техническо и медицинско оси­
гуряване.
Състояние на необходимите за изпълнението 
на ежедневните, обучителните и бойните задачи 
на военното формирование екипировка и оси­
гуряване. Състояние и качество на оказваната 
профилактична и медицинска помощ.
Битови условия и хранене на личния състав.
Степен на удовлетвореност на военнослуже­
щите от битовите и професионалните условия, 
както и от качеството на предлаганата храна.